આઇસીસી (ઇન્ટરનૅશનલ ક્રિકેટ કાઉન્સિલ) દ્વારા બૉલ સાથે ચેડાં કરવા બદલ બે વખત સસ્પેન્ડ થઈ ચૂકેલા પાકિસ્તાનના વિવાદાસ્પદ ફાસ્ટ બોલર શોએબ અખ્તરે ‘કન્ટ્રોવર્સિયલી યૉર્સ’ ટાઇટલવાળી આત્મકથામાં સચિન તેન્ડુલકર અને રાહુલ દ્રવિડ મૅચ-વિનર્સ નથી એવું કહેવા ઉપરાંત ખાસ કરીને પોતાના ફાસ્ટ બૉલથી સચિન બહુ ડરતો હતો એવું કહીને હરભજન સિંહ અને વિનોદ કાંબળી સહિતના કેટલાક ભારતીય ક્રિકેટરોનો ગુસ્સો વહોરી લીધો છે. ભજી અને કાંબળીએ શોએબને વખોડી કાઢ્યો હતો.